Man sterf in N14-botsing wat verkeer erg ontwrigFoto: @Nicol3tt300/Twitter ŉ Voertuig het teen ŉ stilstaande bakkie gebots. Santi Steinmann, ŉ woordvoerder van Netcare 911, het gesê die oorledene sowel as twee van die beseerdes was in die bakkie tydens die ongeluk. ‘n Vrou het agter op die bakkie gesit. Die vrou en ‘n man is in ŉ kritieke toestand per helikopter na ŉ nabygeleë hospitaal geneem vir verdere behandeling. Die bestuurder van die ander voertuig is ook beseer en is met ŉ ambulans na ‘n nabygeleë hospitaal geneem. Die polisie ondersoek die voorval.